מינהל המחקר החקלאי ביחד עם היחידה לנוער שוחר מדע, השייכת אליו, יוזמים פעולות שונות במטרה לעודד תלמידים לחשיבה על פיתוחים פורצי דרך בתחום הפתרונות הטכנולוגיים בחקלאות.
לימודי אגרוטק.
ועדת המקצוע של לימודי החקלאות במשרד החינוך החליטה להמליץ על פיתוח מקצוע האגרוטק כמגמה עיונית פדגוגית בתחומי המדעים, שתלמד בבתי הספר בישראל. המכללה האקדמית אחוה נרתמה למשימה של הכשרת מורים בתחום זה, ובנתה תוכנית לימודים ייחודית ללימודי הוראה בתחום החקלאות והאגרוטק. התוכנית כוללת חשיפת הסטודנט למספר מקצועות ליבה, הכרה של נושאי מפתח בעולם המדע והביולוגיה; ושילוב מיומנויות המאפשרות לסטודנט חשיפה אל טכנולוגיות הקצה בתחום החקלאות והיכרות עם הפרקטיקה בשטח.
זוהי תוכנית לימודים במסגרת לימודי תואר ראשון במדעי החיים B.Sc והוראת המדעים במכללה. הקורס כולל את מיטב מדעני ישראל, ביניהם מומחים בעלי שם עולמי בתחום, כגון ראש מינהל המחקר החקלאי-מרכז וולקני, פרופ' אלי פיינרמן, פרופ' עודד שוסיוב מהפקולטה לחקלאות ורבים אחרים, אשר ירצו לחקלאים הרבים שבסביבת המכללה ולסטודנטים במסלולים הרלוונטיים.
מסלול לימודי האגרוטק כולל בתוכו עיסוק בתחומים שונים, כגון: אתגרים בחקלאות בישראל והפיתוחים הדרושים על מנת להתגבר על הבעיות העתידיות, יזמות ביוטכנולוגית בתעשיית חקלאות המים, מבט מולקולרי על הייצור החקלאי, תעשיית מזון בריאות, חקלאות וכלכלה, אבולוציה, אקולוגיה והסביבה ועוד. המטרה היא לספק מידע וכלים לסטודנטים המתעניינים בחקלאות ובתעשייה הרלוונטית; כמו גם כלים לשדרוג פעילות החקלאים לטכנולוגיות המודרניות, המקדמות את שיטות החקלאות המסורתית במאה ה-21.
לימודי התואר מאפשרים לסטודנטים התנסות בעבודה בתעשיות מתוחכמות דוגמת תעשיות הזרעים, המזון והביוטכנולוגיה מהגדולות במשק. בוגרי התואר יכולים להמשיך לתארים מתקדמים בתחומי המדעים באוניברסיטאות או לתואר שני M.Teach מוסמך בהוראת מדעים במכללה האקדמית אחוה.
התמחויות באגרוטק.
תחומי ההתמחות באגרוטק הדרושים לתעסוקה, כוללים:
החוקה העות'מאנית 1876
אצטדיון פלמסקה
פאריד דיאס
פאריד דיאס (בספרדית: Farid Díaz) הוא שחקן כדורגל קולומביאני המשחק בעמדת המגן השמאלי בקבוצת נסיונל מהליגת העל הפרוואנית.
היה שותף ב-2016 לזכייה בגביע ליברטדורס כששיחק באתלטיקו נסיונל וכן נבחר לנבחרת השנה של אמריקה באותה שנה.
ביוגרפיה.
פאריד דיאס החל את הקריירה המקצוענית שלו בשנת 2001 בקבוצת אתלטיקו בוקרמנגה, בה שיחק במשך 5 שנים. לאחר מכן ירד לליגה השנייה ושיחק בלאונס אורבה שאז נקראה "דפורטיבו ריונגרו". בעונת 2007 הוא הצטרף לעולה החדשה דאז, לה אקידד. לקראת טורניר הקלאוסורה של אותה שנה, עבר לג'וניור ברנקייה, אך שם מיעט לשחק. השינוי החל להגיע כאשר הצטרף לאנביגאדו ותפס את מקומו בהרכב בעונת 2009. בשנתיים הבאות ביסס את מעמדו כאחד מהמגינים השמאליים הטובים במדינה וב-2012 קיבל את הזימון להצטרף לאחת הקבוצות הבכירות בקולומביה, אתלטיקו נסיונל. בשנה הראשונה הדברים לא עבדו כמצופה, אבל עקב העדר שחקנים בעמדה זו, קיבל דיאס את הצ'אנס הנוסף והוכיח את עצמו. הוא זכה עם נסיונל בלא פחות מ-12 תארים, כולל גביע ליברטדורס והרקופה. בעקבות ההצלחה, הוא הגיע לשיא בקריירה שלו כאשר זומן לנבחרת הלאומית. ב-20 ביולי 2017 עזב את נסיונל לאחר 5 וחצי שנים ועבר לקלוב אולימפיה הפרגוואית. בספטמבר 2018 ולאחר כמה חודשים שנותר ללא קבוצה לאחר שיחרורו מאולימפיה, חתם דיאס בויידופר מהליגה השנייה. בספטמבר 2020 חתם בנסיונל מפרגוואי.
נבחרת קולומביה.
פאריד דיאס זומן לראשונה לנבחרת הבוגרת של קולומביה ב-2016 וערך את הבכורה שלו ב-24 במרץ במשחק מוקדמות מונדיאל 2018 מול בוליביה בלה פס. בסך הכל שיחק שמונה משחקים במוקדמות ולא כבש. הטורניר הגדול הראשון שלו היה טורניר הקופה אמריקה 2016, בו שיחק שלושה משחקים ללא שערים וסיים עם הנבחרת במקום השלישי. הוא לא נכלל בסגל הסופי של הנבחרת למונדיאל 2018 אבל בעקבות פציעתו הקשה של פרנק פברה מספר ימים לפני הטורניר, הוא נקרא לסגל להחליפו. הוא היחיד מבין שחקני השדה בסגל שלא שיחק ולו דקה אחת במונדיאל.
חוקת ממלכת מצרים (1923)
אן. אס. או. טכנולוגיות
צ'ארלס ראמני סמסון
קומודור צ'ארלס ראמני סמסון (באנגלית: Charles Rumney Samson; 8 ביולי 1883 - 5 בפברואר 1931) היה חלוץ תעופה ימית. האדם הראשון שהמריא מעל סיפון ספינה נעה ומפקד בשירות האוויר של הצי המלכותי ובחיל האוויר המלכותי.
עד מלחמת העולם הראשונה.
נולד במנצ'סטר והחל את שירותו בצי המלכותי הבריטי כשוחר (קאדט) על סיפונה של אה"מ בריטניה ב-1897 לפני שהתקבל כאיש צוות, שנתיים מאוחר יותר. ב-1902, בהיותו ב-19 קיבל דרגת קצין זוטר וב-1904 קודם לדרגת לוטננט. סמסון המשיך לשרת בצי המפרץ הפרסי וסומלילנד ובמערך ההכשרה וההדרכה של הצי.
ב-1911 היה אחד מארבעה קציני צי שנבחרו לקבל הכשרה בתחום הטיס. הוא הוכשר בבסיס הצי באיסטצ'רץ', קנט, והוצב בו עם תום הכשרתו. עם הקמת גיס התעופה המלכותי ב-1912 היה סמסון למפקד האגף הימי שלו (שיהפוך שנתיים לאחר מכן לשירות האוויר של הצי המלכותי) בדרגת קומנדר ולמפקד בית הספר לטיס באיסטצ'רץ'. בנוסף, מונה סמסון על ידי הלורד הראשון של האדמירליות, וינסטון צ'רצ'יל, למנהל פרויקט מחקר ופיתוח להמראת מטוס מעל סיפונה של ספינה. סמסון היה מעורב גם בפיתוח אמצעי ניווט, זיהוי, ואמצעים להפצצה אווירית מדויקת.
ב-9 במאי 1912 המריא סמסון במטוס שורט S.27 מעל סיפון אוניית המערכה אה"מ היברניה, כאשר האונייה הפליגה במהירות 10.5 קשר (19.4 קמ"ש) ובכך היה לאדם הראשון שהמריא מעל סיפון ספינה נעה. באפריל 1914 הופרד האגף הימי מגיס התעופה המלכותי והוכפף למחלקת התעופה באדמירליות. סמסון מונה למפקד טייסת 3 שתהפוך בהמשך לכנף ועסק בגיוס טייסים מבין קציני הצי שהיו מעוניינים בכך, על מנת להגדיל את הכוח.
מלחמת העולם הראשונה.
עם פרוץ מלחמת העולם הראשונה יצא סמסון בראש הטייסת שלו לגבול צרפת-בלגיה למשימות מגוונות של סיוע, סיור ותקיפה. בנוסף, יצר כוח שמנה בראשיתו שתי שיריוניות קרקעיות למטרות סיור ואיסוף טייסים שנטשו. השיריוניות היו למעשה מכוניות שצוידו במיגון לוחות מתכת ובמקלע. בהמשך צויד הכוח בשריונית רולס-רויס וצוותו לו חיילי חיל הנחתים המלכותי במסגרת מחלקת השיריוניות של שרות האוויר של הצי (RNAS Armoured Car Section) שפעלה בצרפת מנובמבר 1914 ועד קיץ 1915. עם התייצבות החזית המערבית, הוביל סמסון תקיפות בסיסי צפלין גרמניים בקלן ודיסלדורף ועמדות תותחים. על שירותו בחזית המערבית הוענק לו אות השירות המצוין.
במרץ 1915 הועברה הכנף של סמסון, שכללה מטוסי B.E.2 ואחרים, לחזית הדרדנלים, במסגרת מערכת גליפולי. בסיסה נקבע באי טנדוס והיא סיפקה את הכיסוי האווירי לכוחות הקרקע, יחד עם הספינה ארק רויאל (HMS "Ark Royal"), הספינה הראשונה בעולם שתוכננה ונבנתה כנושאת מטוסים. סמסון עצמו, כמפקד, יצא למשימות רבות, בהן משימות תקיפה כסיוע לנחיתת הכוחות הבריטיים בכף הלס, טיבוע צוללת גרמנית ועוד. כן הדגיש סמסון את העלאת המורל של חיילי הרגלים באמצעות מעוף מעליהם ועידודם. באוגוסט 1915 צורפה כנף 3 של סמסון לכנף 2 במפיקודו של פרדריק סייקס בבסיס אימברוס, תוך ביטולה למעשה של כנף 3. סמסון המשיך לשרת תחת סייקס וסמכויותיו כמפקד נשללו ממנו.
במאי 1916 התמנה סמסון למפקד הספינה HMS "Ben-my-Chree" שהוסבה לספינת-בסיס ("דפו") למטוסים ימיים. בסיס הספינה היה בפורט סעיד והיא סיירה לאורך חופי ארץ ישראל וסוריה, תוך הוצאת גיחות הפצצה של עמדות הצבא העות'מאני, שחלקן בוצעו על ידיו באופן אישי. ביוני 1916 הוביל מסע דרך תעלת סואץ להפצצת עמדות עות'מאניות לאורך חופי ערב הסעודית ונמלי האי פרים (אי), ג'דה ועדן במסגרת הסיוע הבריטי למרד הערבי הנהגתו של השריף חוסיין בן עלי. בינואר 1917 השתתפה ספינתו בהגנה האנגלית-צרפתית על קסטלוריזו, ב-11 בינואר טובעה הספינה באש תותחים עות'מאניים. סמסון הועמד למשפט בפני בית דין צבאי שמצא אותו אשם באובדן הספינה. סמסון שב לפקד על פעולות סיור בזירת האוקיינוס ההודי.
מנובמבר 1917 ועד תום המלחמה הוצב סמסון כמפקד הטייסות בבסיס הצי בגרייט יארמות', נורפוק, כאחראי על פעילות נגד צפלינים ונגד צוללות בים הצפוני. באוקטובר 1918 הפך הכוח עליו פיקד סמסון לכנף 73 של להק 4 של חיל האוויר המלכותי החדש שנוצר. בתוך כך ויתר סמסון על דרגות הצי שלו ומונה למפקד להק (Group captain) בחיל האוויר המלכותי.
לאחר המלחמה.
ב-1921 מונה סמסון למפקד כוחות האוויר הבריטיים במזרח הים התיכון, שבסיסו במלטה. ב-1922 קיבלת דרגת קומודור והועבר לבסיס חיל האוויר המלכותי קנלי בלונדון. ב-1926 מונה לראש מטה פיקוד המזרח התיכון של חיל האוויר המלכותי. ב-21 באפריל 1927 נחת לאחר שהוביל טיסה חוצת-אפריקה של ארבעה מטוסי פיירי III מבסיסו בקהיר לקייפטאון שארכה 22 יום.
ב-1929 פרש משירות עקב מצבו הרפואי. סמסון נפטר בביתו בסולסברי ב-1931 כתוצאה מהלם לבבי.
בלתי נסלח (סרט, 2018)
בלתי נסלח (ברוסית: Непрощенный) הוא סרט קולנוע רוסי מסוגת הדרמה. בוים על ידי סאריק אנדראסיאן ובכיכובו של דמיטרי נאגייב, שנוטה לשחק בסרטים קומיים וזהו אחד מהתפקידים הדרמטיים הבודדים שלו.
הקרנת הבכורה של הסרט נערכה בפסטיבל הסרטים הבינלאומי במוסקבה באפריל 2018 והוא יצא להקרנות מסחריות ב-27 בספטמבר 2018.
פסקול הסרט היה מועמד לפרס נשר הזהב 2019 בקטגוריית הפסקול הטוב ביותר.
רקע.